text: Royalt bryllup - med ale - i Kolding
  29 april 2011 kl. 12.45
  Et bryllup på pubben indbefatter en pint håndskænket ale. Og den tradition lever de op til på den engelske pub i Kolding - hvor gæsterne også kan skrive en lykønskning til det royale brudepar.
  Udenfor den engelske pub vejrer Union Jack. Indenfor er fjernsynet igang, og prins William og Kate gør sig klar til ceremonien. Og på bordet ligger protokollen klar til at få skrevet en lille hilsen til det unge par. 
  Protokollen var senest igang - i en mere tragisk hændelse. Nemlig da prins Williams mor blev dræbt ved en bilulykke i Paris. 
  Bryllupsmiddagen i London består af en stribe retter. I Kolding glider begivenheden ned med en burger - gerne med et glas ale (eller cider, som jo også er et britisk produkt).
  